
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 septembrie 2012               

Pl-x 313/2012                     


                                                                 AVIZ
asupra propunerii legislative privind modificarea Legii nr.283 din 14 decembrie 2011 privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar
 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea Legii nr.283 din 14 decembrie 2011 privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, trimisă cu adresa nr. Pl.x 313 din 3 septembrie 2012 şi înregistrată cu nr. 31/647 din 4 septembrie 2012.
       Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modicările şi completările ulterioare, Camera Deputaţilor este Cameră decizională.
       Senatul, în calitate de primă Cameră sesizată, a respins propunerea legislativă, în şedinţa din 25 iunie 2012.
       Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 11 septembrie 2012.
       Propunerea legislativă are ca obiect de reglementare modificarea Legii nr.283 din 14 decembrie 2011 privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, în sensul acordării drepturilor cuvenite, potrivit legii, persoanelor încadrate în muncă sau care beneficiază de pensie în sistemul public de pensii şi alte drepturi de asigurări sociale.
       Membrii Comisiei au examinat propunerea legislativă supusă avizării, expunerea de motive, punctul de vedere al Guvernului, transmis cu adresa nr. 673 din 12 aprilie 2012, prin care nu susţine adoptarea şi avizul favorabil al Consiliului Legislativ nr. 226 din 22 martie 2012.

      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât, aplicarea măsurilor propuse de către iniţiatori ar conduce atât la majorarea cheltuielilor totale, cât şi a cheltuielilor de personal ale bugetului general consolidat pe anul 2012, depăşindu-se plafoanele maxime pentru aceste cheltuieli, aprobate prin Legea nr. 291/2011 pentru aprobarea plafoanelor unor indicatori specificaţi în cadrul fiscal-bugetar aplicabile până la 1 ianuarie 2014.

      În raport de obiectul şi conţinutul reglementării, iniţiativa legislativă face parte din categoria legilor ordinare.        
          PREŞEDINTE,                                                                          SECRETAR,

           Daniel BUDA                                                                   Gabriel ANDRONACHE

Consilier, Ciprian Bucur

